Snyder Rini

Snyder Rini (1948–2025) var en solomonsk politiker. Han var blant annet finansminister og visestatsminister i sitt land og Salomonøyenes statsminister i åtte dager i april 2006.

 Liv og virke 
 Bakgrunn 
Snyder Rini gikk på grunnskole på hjemstedet Telina i Lagona Marovo i British Solomon Islands og så på ungdomsskole drevet av syvendedagsadventistene. Deretter gikk han fra 1970 på High School og universiteter i Territory of Papua and New Guinea (fra 1975 Papua New-Guinea), på University of Papua New Guinea i Port Moresby i 1971 og University of Technology i Lae i 1974 for økonomisk utdannelse.

 Politisk karriere 
Rini blei første gang valgt inn i nasjonalforsamlinga (for Marovo-distriktet) i 1997. Han blei gjenvalgt i 2001, 2006, 2010 og 2014. Han hadde ei rekke ministerposter, deriblant finansminister i flere omganger og visestatsminister fra 2001 til 2006.Biografi  på parlamentets nettsted; besøkt 11. juli 2017.

Da Rini blei utpekt til statsminister den 18. april 2006, førte dette til kraftige opptøyer. Det blei hevda at det hadde vært valgfusk, og det var videre påstander om at Rini var kontrollert av krefter i det kinesiske næringslivet. Det blei sendt soldater fra Australia, New Zealand og Fiji for å forsterke fredsstyrken RAMSI (Regional Assistance Mission to the Solomon Islands). En avstemning over et mistillitsvotum var vært forestående.  Den 26. april valgte Rini å gå av med umiddelbar virkning, og Manasseh Sogavare overtok som statsminister fra den 4. mai.Den interparlamentariske unions omtale av parlamentsvalget i 2006; besøkt 11. juli 2017. Ved Rinis fratreden ble det feiret i gatene i hovedstaden Honiara.

Snyder Rini døde 77 år gammel den 5. august 2025.

 Referanser 

 Eksterne lenker 


Kategori:Salomonske politikere
Kategori:Personer fra Western Province på Salomonøyene